I Am... Tour
I Am… Tour yra trečias Amerikos atlikėjos Beyoncé Knowles pasaulinis koncertinis turas, pristatantis trečiąjį albumą I Am… Sasha Fierce. Turas vyko Šiaurės Amerikoje, Europoje, Azijoje, Australijoje, Pietų Amerikoje. Sceninius kostiumus koncertiniam turui sukūrė garsus dizaineris Thierry Mugler. Prancūzų dizaineris pasiuvo 72 kostiumus, sukūrė šou dizainą, nuo apšvietimo iki choreografijos. Turas tapo 12-tuoju geriausiai apmokamu pasaulyje turu, surinkusiu $37.4 mln. JAV dolerių per pirmus 41 pasirodymų pagal 'Pollstar'[1] Iki birželio 19, 2009 turas surinko daugiau kaip $48 mln. JAV dolerių, iki rugsėjo 1 d. turas uždirbo $53.5 mln. Šou buvo filmuojamas "Encore" teatre Las Vegase rugpjūčio 2 d. I Am... Yours: An Intimate Performance at Wynn Las Vegas buvo išleistas lapkričio mėnesį, 2009. Taip pat bus išleistas ir I Am... World Tour DVD, kuris buvo nufilmuotas "I Am... Tour" turo metu, lapkričio mėnesį, DVD bus išleistas 2010 m. lapkričio pabaigoje. Rugpjūčio 19, 2009, svetainės Billboard/Eventful Knowles' turą nominavo kaip geriausią metų koncertą. Turo pelnas siekė $103 milijonų dolerių.